CELEX: 22016D0517
Language: hr
Date: 2015-02-25 00:00:00
Title: Odluka Zajedničkog odbora EGP-a br. 29/2015 od 25. veljače 2015. o izmjeni Priloga XVII. (Intelektualno vlasništvo) Sporazumu o EGP-u [2016/517]

7.4.2016   
               
               
                  HR
               
               
                  Službeni list Europske unije
               
               
                  L 93/44
               
            ODLUKA ZAJEDNIČKOG ODBORA EGP-a
      br. 29/2015
      od 25. veljače 2015.
      o izmjeni Priloga XVII. (Intelektualno vlasništvo) Sporazumu o EGP-u [2016/517]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Direktiva 2012/28/EU Europskog parlamenta i Vijeća od 25. listopada 2012. o određenim dozvoljenim korištenjima djela siročadi (1) treba se uključiti u Sporazum o EGP-u.
               
            
                  (2)
               
               
                  Zbog praktičnih razloga prenumeriraju se akti navedeni pod naslovom „AKTI KOJE UGOVORNE STRANKE PRIMAJU NA ZNANJE” u Prilogu XVII. Sporazumu o EGP-u.
               
            
                  (3)
               
               
                  Prilog XVII. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Prilog XVII. Sporazumu o EGP-u mijenja se kako slijedi:
      
                  1.
               
               
                  Pod naslovom „AKTI KOJE UGOVORNE STRANKE PRIMAJU NA ZNANJE” točke 10. (Rezolucija Vijeća 92/C-138/01) i 11. (Komunikacija Komisije od 27. listopada 1992.) prenumeriraju se u točke 1. i 2.
               
            
                  2.
               
               
                  Nakon točke 9.h (Direktiva 2008/95/EZ Europskog parlamenta i Vijeća) umeće se sljedeće:
                  
                              „10.
                           
                           
                              
                                 32012 L 0028: Direktiva 2012/28/EU Europskog parlamenta i Vijeća od 25. listopada 2012. o određenim dozvoljenim korištenjima djela siročadi (SL L 299, 27.10.2012., str. 5.).
                              Za potrebe ovog Sporazuma odredbe Direktive tumače se uz sljedeću prilagodbu:
                              
                                          (a)
                                       
                                       
                                          Države članice EFTA-e sudjeluju u jedinstvenoj javno dostupnoj internetskoj bazi podataka koju osniva Ured za usklađivanje na unutarnjem tržištu iz članka 3. stavka 6. Države EFTA-e snose troškove prijevoda na islandski i norveški jezik, prema potrebi.
                                       
                                    
                                          (b)
                                       
                                       
                                          Za države EFTA-e datum primjene iz članka 8. datum je stupanja na snagu Odluke Zajedničkog odbora EGP-a br. 29/2015 od 6. veljače 2015.”
                                       
                                    
                        
            Članak 2.
      Vjerodostojni su tekstovi Direktive 2012/28/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 26. veljače 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 25. veljače 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 299, 27.10.2012., str. 5.
      
      
         (*)  Ustavni su zahtjevi navedeni.